| Medaljeoversikt |
| --- |
| Konkurrerte for Chiles flagg Chile |
| Friidrett: |
| Friidrett Søramerikansk mesterskap i friidrett |
| Gull | Lima 1939 |  Lengdehopp |
| Sølv | Buenos Aires 1941 |  Lengdehopp |
| Sølv | Buenos Aires 1941 |  Høydehopp |
| Gull | Santiago 1943 |  Høydehopp |
| Sølv | Santiago 1943 |  Lengdehopp |
| Bronse | Santiago 1943 |  80 mH |
| Gull | Montevideo 1945 |  Høydehopp |
| Gull | Rio de Janeiro 1947 |  Høydehopp |

**Ilse Barends** (født Ilse Heck 16. mai 1921 i Cunco, død 28. januar 2007) er en chilensk tidligere friidrettsutøver, som konkurrerte i sprintløp, hekkeløp, lengdehopp og høydehopp på 1930- og 40-tallet. Hun ble søramerikansk mester i høydehopp i 1939, 1943, 1945 og 1947. Hun deltok også i stafett for Chile, sammen med Grete Sylvester, Norma Riedel og Maria Boeke.

Hun konkurrerte først for klubben Deutscher Sportverein Santiago, senere for klubbene Manquehue og Club Atlético Santiago.

Bakgrunn
--------

Barends ble født i Cunco, og vokste opp i Molino Heck nær Los Ángeles. Hun studerte ved Colegio Alemán de Concepción og Colegio Alemán de Santiago, og drev i starten med svømming og hockey, men fordi hun var tynn og lett foreslo friidrettstreneren Domingo «Chumingo» Guzmán at hun skulle prøve høydehopp. Hun hoppet høydehopp første gang etter en hockeyturnering på Stade Français, og hoppet da 1,42 meter, da den chilenske rekorden var 1,36 meter. Hun satte flere chilenske og søramerikanske rekorder i høydehopp, med 1,63 meter under det uoffisielle søramerikanske mesterskapet i friidrett 1946. Denne chilenske rekorden stod i 26 år.

Idrettskarriere
---------------

Hennes første offisielle friidrettsstevne var under innvielsen av Estadio Nacional i desember 1938. I mars 1939 hoppet hun 1,47 meter i høydehopp, og satte ny søramerikansk rekord. 

Barends deltok i Søramerikansk mesterskap i friidrett 1939, som ble arrangert i Peru, og vant der høydehopp med 1,45 meter, foran Gabriela Sprenger og Lelia Spuhr. Under Søramerikansk mesterskap i friidrett 1941 fikk hun to medaljer, hun kom på andreplass i høydehopp og lengdehopp. Hun vant høydehopp under Søramerikansk mesterskap i friidrett 1943, og fikk sølv i lengdehopp og bronse på 80 meter hekk. Hun vant også høydehopp under Søramerikansk mesterskap i friidrett 1945, med ny søramerikansk rekord på 1,58 meter, og igjen under Søramerikansk mesterskap i friidrett 1947.

Det ble også arrangert et uoffisielt Søramerikansk mesterskap i friidrett 1946, der hun vant høydehopp, foran Elizabeth Müller og Gerda Martín.

Hun giftet seg i 1946, med Enrique Reichhard, og avsluttet like etter dette sin idrettskarriere. Etter at hun avsluttet sin aktive karriere fortsatte hun som dommer i klubben Club Atlético Santiago. Det er etablert et trofé for interskolemesterskape i friidrett i Santiago, som er oppkalt etter henne; *Trofeo Ilse Barends*. Denne gis til den mestvinnende kvinnelige friidrettsutøveren. Hun ble to ganger tildelt Medalla al Mérito Deportivo.

Referanser
----------

1. ↑  Track and Field Statistics - *Ilse Barends (neé Heck)*, besøkt 18. november 2020.
2. 1 2 3 4  ConFin - *Mujeres chilenas inolvidables*, besøkt 18. november 2020.
3. 1 2 3 4 5  Condor.cl - *Ilse Barends – Sportlerin von außergewöhnlichem Format*, besøkt 18. november 2020.
4. ↑  Economía y Negocios - *Vuelta olímpica*, besøkt 18. november 2020.
5. ↑  GBR Athletics - *South American Championships (women)*, besøkt 18. november 2020.
6. ↑  GBR Athletics - *South American Championships (women)*, besøkt 18. november 2020.

Eksterne lenker
---------------

* (en) Ilse Barends – Track and Field Statistics Rediger på Wikidata
* (en) Ilse Barends - Athletics Podium